Masakr u Skeli
<s>Masakr u Skeli se odnosi na nemačko masovno streljanje stanovništva sela Skela kod Obrenovca 15. avgusta 1941. godine.</s>

<s>14. avgusta 1941. godine, tokom ustanka u Srbiji, borci Posavskog partizanskog odreda ubili su nemačkog komandanta grada Šapca i njegovu oružanu pratnju.</s><s>Dan kasnije, Nemci su za odmazdu streljali 56 ljudi iz Beograda i Skele, selo Skelu spalili.</s>

<s>Za vreme Drugog svetskog rata u Jugoslaviji, selo Skela je bilo prvo mesto koje je bilo žrtva nemačke kaznene ekspedicije.</s>

<s>Pozadina</s>

<s>U toku jula i avgusta, 1941. godine u Srbiji izbio ustanak protiv okupatora, a jedna od prvih ustaničkih akcija izvedena je u noći 11/12. jul u Skeli, svega nekoliko dana po zvaničnom izbijanju ustanka (7. jul).</s><s>Tada je deo Kosmajsko-posavskog partizanskog odreda upao u selo, napao i razoružao žandarmerijsku stanicu i prekinuo tt linije između Obrenovca i Lajkovca.</s><s>Diverzije, sabotaže i druge akcije usmerene protiv okupatora na teritoriji čitave Srbije bile sve češće, zbog čega su Nemci odlučili da pooštre kaznene mere protiv svih antinemačkih elemenata.</s><s>Dana 14. avgusta delovi Posavskog partizanskog odreda, su u blizini Skele naišli na putnički automobil u kome su se nalzili Nemci - jedan oficir i trojica podoficira.</s><s>Nemce su ubili, a automobili zapalili.</s>

<s>Nemačke okupacione vlasti, predvođene vojnim komandantom u Srbiji Hajnrihom Dankelmanom, su odlučile da posle ovog ubista, a u cilju zaplašivanja stanovništva i sprečavanja sličnih protivokupatorskih akcija, izvrše masovni zločin.</s>

<s>Tok masakra</s>

<s>15. avgusta u selo Skela je poslata kaznena ekspedicija - spaljeno je oko 350 kuća i streljano 67 talaca.</s><s>Među streljanima bilo je 15 meštana Skele, a ostala 42 taoca su bila dovedena iz Beograda - iz Banjičkog logora i zatvora Specijalne policije.</s><s>Posle streljanja tela ubijenih su bila obešena i ostavljena da vise ceo dan.</s>

<s>Nemačko zastrašivanje</s>

<s>Vest o odmazdi u selu Skela, radi zastrašivanja stanovništva je objavljena putem radija i novina, a bio je štampan i poseban plakat.</s><s>Plakatom sa krupnim slovima stanovništo Beograda, ali i drugih mesta u Srbiji je bilo obavešteno o ovoj zločinačkoj akciji.</s><s>Jedan primerak ovog plakata o spaljivanju sela Skele izložen je u stalnoj postavci Vojnog muzeja u Beogradu.</s>

<s>Svega dva dana posle zločina u Skeli, nemački okupator je 17. avgusta u Beogradu na Terazijama obesio petoricu zatvorenika Banjičkog logora.</s><s>Iako su ove akcije vršene u cilju zastrašivanja stanovništa i sprečavanja antiokupatorskih akcija, do toga nije došlo, pa je 10. oktobra 1941. godine opunomoćeni komandujući general u Srbiji Franc Beme izdao naredbu kojom se propisuje streljanje 100 talaca za jednog ubijenog, a 50 za ranjenog nemačkog vojnika.</s>

<s>Spomenik streljanim taocima</s>

<s>Novembra 1951. godine, u selu je podignut „Spomenik streljanim taocima“, a njegov autor bio je vajar Božidar Obradović.</s><s>Ovaj spomenik je u obliku sarkofaga ukrašenog reljefima u bronzi, koji predstavljaju borbu i streljanje talaca.</s>

<s>Izvori</s>

<s>Vidi još</s>

<s>Ustanak u Srbiji 1941.</s>

<s>Ustanak u Srbiji 1941.</s><s>Zločini nacista u Jugoslaviji u Drugom svjetskom ratu
Srbija u Narodnooslobodilačkoj borbi</s>

